ચાઈનીઝ કંપની શ્યાઉમી હાલમાં જ વધુ એક ફ્લેગશિપ પ્રોડક્ટ સાથે ભારતીય બજારમાં ઊતરી છે. આ કંપનીએ રજૂ કરેલા રેડમી નોટ-૩ નામનો ફેબ્લેટ (ફોન+ટેબ્લેટ) સ્માર્ટફોન ભરપૂર ફિચર્સ છતાં ૧૦,૦૦૦ની વાજબી કિંમતે મળી રહ્યો છે. તેમાં ૪જી સાથેની ડ્યુઅલ સિમ સુવિધા, ક્વાલકોમનું સ્નેપડ્રેગન પ્રોસેસર, એન્ડ્રોઈડ-લોલીપોપ, ૨ જીબી રેમ, ૧૬ જીબી ઈન્ટરનલ મેમરી, ૧૩ અને પ મેગાપિક્સલ કેમેરા, ૪૦૦૦ એમએએચની બેટરી, ફિંગરપ્રિન્ટ સેન્સર, ૫.૫ ઈંચની ડિસપ્લે સહિતનાં વિવિધ ફિચર્સ છે. ૩ જીબી રેમ અને ૩૨ જીબીની ઈન્ટરનલ મેમરીની સુવિધાવાળા આ જ ફોનની કિંમત માત્ર ૧ર૦૦૦ રૂપિયા રખાઈ છે. આ ફોનનો સેલ વેબસાઈટ પર યોજવામાં આવે છે અને છેલ્લા બે માસમાં છ લાખ નંગનું વેચાણ થયું છે. આ ફોનની હરીફાઈમાં આવવા તેના જેવાં ફીચર્સ સાથે કૂલપેડ તેમજ લિનોવો જેવી કંપનીએ પણ તેમના સ્માર્ટફોન લોન્ચ કર્યા છે.